text: Masser at lave i vinterferien
  11 februar 2012 kl. 13.02
  Det bugner af tilbud til børn og voksne i vinterferien og det behøver ikke at blive kedeligt.
  På Randbøldal museum er der i vinterferien mulighed for både at aktivere sig inde og ude.
  Der bliver mulighed for at arbejde under vejledning i vævestuen og i papirværkstedet, hvor du kan lave forårsagtige ting såsom gækkebreve, fastelavnsris og masker med pynt af håndgjort papir og vævede bånd, som du selv fabrikerer. 
  Det koster en beskeden materialepris at være med i værkstederne, men så kan du også få det du laver med hjem. 
  To af dagene bliver der ture ud i landskabet under ledelse af Regnar Larsen og naturvejleder Peer Høgsberg.
  